<classify> UONG OZI wa Hospitali ya Taifa ya Muhimbili MNH umesema hutumia kati ya Sh milioni 450 hadi Sh milioni 600 kuwasaidia wagonjwa wanaofi ka hospitalini hapo kupatiwa matibabu huku wakishindwa kumudu gharama na hata wale wanaotekelezwa na ndugu na jamaa. Mkurugenzi Mtendaji wa MNH, Profesa L awrance Museru alisema hayo hospitalini hapo Dar es Salaam jana wakati akikabidhi baiskeli ya magurudumu matatu kwa mgonjwa Said Hussein Mtonga 49 aliyekuwa akipatiwa matibabu kuanzia Mei mwaka huu na kisha kukatwa miguu yote miwili.Akizungumzia Muhimbili, Profesa Museru alisema hospitali hiyo hutoa fedha hizo kila mwezi, ikiwa ni kusaidia wagonjwa kupata huduma ya matibabu hususani wale wanaothibitika kushindwa kumudu gharama. Kuhusu mgonjwa huyo, alisema alifikishwa hospitalini hapo kuanzia Mei, mwaka huu na kubainika kuwa na matatizo ya miguu, hali iliyosababishwa kukatwa kwa miguu yote miwili. Baiskeli aliyokabidhiwa inagharimu Sh 500,000. G harama zote za mgonjwa ambazo zilikuwa ni Sh 935,824 zimesamehewa na hospitali kutokana na kuonekana kuwa hakuwa na msaada, alisema Profesa Museru.Alisema baada ya matibabu hayo, Muhimbili ikaona ni vyema ijitahidi kutoa msaada ambao utamwezesha kuendelea na shughuli zake za kila siku ili kuweza kujikimu kimaisha kwa kuwa ni fundi viatu. Kwa upande wake, Mkuu wa Idara ya Ustawi wa Jamii MNH, Emmanuel Masota alisema kwa muda wote aliokuwa akipatiwa matibabu, Said alihitajika kulipa kiwango hicho cha matibabu lakini ikaonekana kuwa alishindwa pamoja na ndugu zake ambapo hospitali ikaamua kumsamehe.Alisema baada ya mgonjwa huyo kupoteza viungo vyake, uongozi wa MNH uliweza kumpatia ushauri na baadae kuona kuwa hili halitoshi ndipo walipoamua kumpa chombo hicho ili kimwezeshe kimaisha. Tulienda kuona anakoishi, tukatafufa wadau ili hata aweze kupata chumba cha kuishi kwa kuwa muda wote kuanzia Mei amekuwa wodini Kibasila akipatiwa matibabu huku hata ndugu wakionekana kama kumtelekeza, alisema Masota na kuongeza kuwa pia atakabidhiwa Sh 80,000 kwa kuwa anaanza maisha upya.Masota alitoa mwito kwa jamii kuwa pindi anapotokea mwenye shida, suala hilo lichukuliwe na wote, na isiwe msaada wa fedha pekee bali hata ushauri na kumpa maneno ya faraja mgonjwa, jambo linalosaidia mgonjwa kurudi katika hali ya kawaida. Akizungumzia ugonjwa huo, Said ambaye ni baba wa watoto wawili alisema alianza kuugua tangu mwaka 2013 baada ya kuona ngozi ya miguu ikiumuka na kutoa maji ambapo alianza matibabu katika zahanati ya Kimara.Hata hivyo alisema aliweza kupata rufaa na kwenda Hospitali ya Mwananyamala na baadaye MNH ambapo alionekana miguu kuharibika na kutakiwa kukatwa, jambo ambalo awali lilimuwia vigumu hadi hapo aliposhauriwa na kukubali. Nilianza kwa kuona miguu inageuka rangi na kuwa mieusi kama imepakwa mkaa, ule weusi ukaanza kuvimba na kukatikakatika, nilipobandua ikaanza kutoa maji, nikaona ngoja niende hospitali ya mbele nipate matibabu zaidi, alisema Said huku akisisitiza kuwa alifanya hadi vipimo vya saratani huku ikibainika kuwa hakuwa na tatizo hilo.Hata hivyo alisema alipoanza kufunga dawa, miguu ilianza kutoa wadudu, ndipo aliposhauriwa na madaktari na kumsihi kuwa inahitajika kukatwa yote, ndipo alipokatwa kwanza mguu wa kulia na baadaye wa kushoto. Said alisema makazi yake yako Kimara jijini Dar es Salaam na alisaidiwa na dada yake kwa kumpangia chumba ingawaje yeye dada huishi kijijini Songea akiendelea na shughuli za kilimo huku Said akijishughulisha na shughuli za kushona viatu ili kujipatia kipato.  <topic>: KITAIFA 